APROBACIÓN DEFINITIVA DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Tui (Ordenanzas e Regulamentos, 27/12/2018)

Rematado o período de exposición ao público sen formularse ningunha reclamación á modificación da ordenanza fiscal reguladora do Imposto sobre Bens Inmobles, aprobada polo Pleno do Concello de Tui en sesión ordinaria celebrada o día 25 de outubro de 2018 (publicado no BOPPO número 211, do día 2 de novembro de 2018), cumprindo o establecido no artigo 17.4 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase o texto íntegro da ordenanza citada, incluindo a modificación definitivamente aprobada: 1.—O imposto sobre Bens Inmobles é un tributo directo de carácter real que grava o valor dos Bens Inmobles sitos no termo municipal de Tui, establecido con carácter obrigatorio no RDL 2/2004 de 5 de marzo (TR da Lei Reguladora das Facendas Locais). 2.—De conformidade cos artigos 59.1, 15.2 e 16 do citado RDL 2/2004 de 5de marzo, o Concello de Tui acorda a Ordenación deste tributo segundo as normas que conten a presente Ordenanza.1.—Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: a.—Dunha concesión administrativa sobre os propios inmobles ou sobre os servicios públicos os que estean afectados. b.—Dun dereito real de superficie. c.—Dun dereito real de usufructo. d.—Do dereito de propiedade.2.—A realización do feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble ás restantes modalidades no mesmo previstas.3.—Ós efectos deste imposto, terán a consideración de bens inmobles rústicos, urbanos e de características especiais os definidos coma tales no RDL 1/2004 de 5 de marzo (TR da Lei do Catastro Inmobiliario). 4.—Terán a consideración de bens inmobles de natureza rústica: a.—Os terreos que non teñan a consideración de urbanos ou de características especiais. b.—As construccións de natureza rústica, abranguendo estas os edificios e instalacións de caracter agrario que estean situados en terreos de natureza rústica e sexan de caracter indispensable para o desenvolvemento das explotacións agrícolas, gandeiras ou forestais. Non terán a consideración de construccións a efectos deste imposto os galpóns ou alpendres de pequena entidade empregados nas explotacións antes referidas, que polo caracter pouco duradeiro dos materiais empregados, so sirvan para usos tales como o maior aproveitamento da terra, protección dos cultivos, resgardo temporal do gando en despoboado e garda de apeiros e instrumentos propios desta actividade á que estean afectados. Tampouco terán a consideración de construccións a efectos deste imposto as obras e melloras incorporadas ós terreos de natureza rústica, que formarán parte indisociable do valor destes.5.—Segundo o disposto no artigo 8.1 do RDL 1/2004 de 5 de marzo (TR da Lei do Catastro Inmobiliario) os bens inmobles de características especiais constitúen un conxunto complexo de uso especializado, integrado por solo, edificios, instalacións e obras de urbanización e mellora, que polo seu caracter unitario, por estar vinculado de forma definitiva para o seu funcionamento, configurase a efectos catastrais como un único inmoble. Considéranse bens inmobles de características especiais os comprendidos nos seguintes grupos: a.—Os destinados a producción de enerxía eléctrica e gas e ó refino de petróleo, e as centrais nucleares. b.—A presas, saltos de auga e encoros, incluído o seu leito ou vaso, excepto as destinadas exclusivamente ó rego c.—As autoestradas, estradas e túneles de peaxe. d.—Os aeroportos e portos comerciais.6.—No caso de que un mesmo inmoble se atope localizado en distintos termos municipais, entenderase, a efectos deste imposto, que pertence a cada un deles pola superficie que ocupe no respectivo termo municipal. Non están suxeitos a este imposto: a.—As estradas, os camiños, as demais vías terrestres e os bens de dominio publico marítimo terrestre e hidráulico, sempre que sexan de aproveitamento publico e gratuíto. b.—Os seguintes ben inmobles propiedade do Concello de Tui, enclavados dentro do termo municipal: 1.—Son suxeitos pasivos, a título de contribuíntes, as persoas naturais e xurídicas e as Entidades ás que se refire o artigo 35.4 da Lei 58/2003 de 17 de decembro, Xeral Tributaria, que ostenten a titularidade do dereito que en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte quen deba satisfacer o maior canon.2.—O disposto no apartado anterior será de aplicación sen prexuízo da facultade do suxeito pasivo de repercutila carga tributaria soportada conforme ás normas de dereito común, O Concello de Tui repercutirá a totalidade da cota liquida do imposto en quenes, non reunindo a condición de suxeitos pasivos do mesmo, fagan uso mediante contraprestacion dos seus bens demaniais ou patrimoniais do Concello. Así mesmo o substituto do contribuínte podería repercutir sobre os demais concesionarios a parte da cota liquida que lles corresponda en proporción os canons que debían satisfacer cada un deles.3.—Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto de ditos dereitos quedaran afectos ó pago da totalidade da cota tributaria nos tremos previstos na Lei 58/2003 de 17 de decembro, Xeral Tributaria. A estes efectos, os notarios solicitaran información e advertiran os comparecentes sobre as débedas pendentes polo Imposto Sobre Bens Inmobles asociadas ó inmoble que se transmite.4.—Responden solidariamente da cota deste impostos en proporción as súas respectivas participacións, os coparticipes ou cotitulares da entidades a que se refire o artigo 35.4 da Lei 58/2003 de 17 de decembro, Xeral Tributaria, se figuran inscritos coma tales no Catastro Inmobiliario. De non figuraren inscritos, a responsabilidade esixirase por partes iguais en todo caso.1.—Estarán exentos os seguintes inmobles: a.—Os que sexan propiedade do Estado, da Comunidades Autónomas, ou da Entidades Locais que estean directamente afectos á seguridade cidadá, e os servicios educativos e penitenciarios, así como os do Estado afectos a defensa nacional. b.—Os bens comunais e os montes veciñais en man común. c.—Os da Igrexa Católica, nos termos previstos no Acordo entre o Estado español e a Santa Sede sobre asuntos económicos, de 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d.—Os da Cruz Vermella Española. e.—Os inmobles ós que sexa de aplicación a exención en virtude de Convenios Internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou ós seus organismos oficiais. f.—A superficie dos montes poboados con especies de crecemento lento, regulamentariamente determinadas, no que o principal aproveitamento sexa a madeira ou cortiza, sempre que a densidade do arborado sexa a propia ou normal de especie. g.—Os terreos ocupados por liñas de ferrocarrís e os edificios enclavado nos mesmos terreos, que estean dedicados a estacións, almacéns, ou calquera outro servicio indispensábel para a explotación de ditas liñas. Non están exentos, por conseguinte, os establecemento de hostalería, espectáculos, comerciais e de esparcimento, as casas destinadas a vivendas dos empregados, as oficinas da dirección nin as instalacións fabrís. h.—Os inmobles urbanos nos que resulte unha cota liquida inferior a 10€, así como o conxunto de inmobles rústicos dun mesmo suxeito pasivo nos que a súa cota agrupada sexa inferior a 10 euros.2.—Así mesmo, previa solicitude, estarán exentos: a.—Os bens inmobles que se destinen o ensino por centros docentes acollidos, total ou parcialmente, ó réxime de concerto educativo, en canto á superficie afectada o ensino concertado. b.—Os declarados expresa e individualizadamente monumento ou xardín historio de interese cultural, mediante Real Decreto na forma establecida polo artigo 9 da Lei 16/1985, de 25 de xuño de Patrimonio Histórico Español, así como os comprendidos nas disposicións adicionais primeira, segunda e quinta de dita lei. Esta exención non alcanzará a calquera clase de bens urbanos dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, ós que reúnan as seguintes condicións: en zonas arqueolóxicas, os incluídos como obxecto de especial protección no instrumento de planeamento urbanístico a que se refire o artigo 20 da Lei 16/1985, de 25 de xuño de Patrimonio Histórico Español. En sitios ou conxuntos históricos, os que conten cunha antigüidade igual ou superior a 50 anos, e estean incluídos no catalogo previsto no Real Decreto 2159/1978 de xuño polo que se aproba o Regulamento de Planeamento para o desenvolvemento e aplicación da Lei sobre o Réxime do Solo e Ordenación Urbana, como obxecto de protección integral nos termos previstos no artigo 21 da Lei 16/1985, de 25 de xuño. c.—A superficie dos montes en que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración Forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude. d.—Os centros sanitarios de titularidade pública, sempre que estean directamente afectados ó cumprimento dos fins específicos dos referidos centros.1.—Terán dereito a unha bonificación do 50% na cota integra do imposto, sempre que así se solicite polos interesados antes do Incio das obras, os inmobles que constitúan o obxecto da actividade das empresas de urbanización, construcción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior a terminación das mesmas, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos.2.—Terán dereito a unha bonificación do 50% na cota integra do imposto, durante os tres períodos impositivos seguintes ó do outorgamento da calificacion definitiva, as vivendas de protección oficial e as que resulten equiparables a estas conforme a normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior a terminación dos tres períodos impositivos de duración da mesma e surtirá efectos, no seu caso, dende o período impositivo seguinte aquel en que se solicite. Unha vez esgotada a bonificación do 50%, estas vivendas gozaran durante tres exercicios mais dunha bonificación do 25% da cota integra.3.—Terán dereito a unha bonificación do 95% da cota integra, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro sobre réxime fiscal das cooperativas.1.—Terán dereito a unha bonificación do 90% da cota integra do imposto os suxeitos pasivos –pai, nai ou titor- titulares de familia numerosa, relativa a vivenda que constitúa a residencia habitual da familia e sempre e cando cumpran a seguinte condición: Contar con ingresos netos per capita, no exercicio da solicitude, inferiores a 3.500€. Esta condición concederase para cada exercicio, debendo solicitala os suxeitos pasivos antes do 1 de xaneiro do exercicio en que deba surtir efectos, e aportando os seguintes documentos: Para a determinación dos ingresos netos per capita, os exclusivos efectos desta bonificación, dividiranse os ingresos netos computables a efectos do IRPF de tódolos membros da familia entre o numero daqueles. Nos casos excepcionais –por razón de minusvalia- de familias numerosas con dous fillos, computaranse tres fillos en lugar de dous a efectos do calculo do rendemento neto per capita.1.—A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme o disposto nas normas reguladoras do Catastro Inmobiliario.2.—A base liquidable deste imposto será o resultado de practicar na base impoñible a reducción que legalmente se establece nos artigo 67 e 70 do RDL 2/2004 de 5 de marzo (TR da Lei Reguladora das Facendas Locais). A citada reducción será aplicable no caso de ponencias totais de valores aprobadas ou que se aproben con posterioridade a 1 de xaneiro de 1997. No Concello de Tui, en tanto non se aprobe unha nova ponencia total de valores, non procederá a aplicación de ningunha reducción na base impoñible, sendo, en consecuencia, a base liquidable do imposto idéntica a base impoñible. A cota integra deste imposto será o resultado da aplicación á base liquidable dos tipos de gravame recollidos neste artigo.1.—O tipo de gravame para os bens inmobles urbanos será do 0,46% 2.—O tipo de gravame para os bens inmobles rústicos será do 0,30% 3.—O tipo de gravame para os bens inmobles de características especiais será do 1,3%. 1.—O imposto devengarase o primeiro día do período impositivo.2.—O período impositivo coincide co período natural.3.—Os feitos, actos e negocios que deban ser obxecto de declaración ou comunicación ante o Catastro Inmobiliario terán efectividade no devengo deste imposto inmediatamente posterior ó momento no que se produzan os efectos catastrais.1.—A liquidación e recadación, así como a revisión dos actos dictados en vía de xestión tributaria deste imposto, serán competencia exclusiva do ORAL, mentres teña a delegación outorgada por este Concello de Tui, e comprenderan as funcións de recoñecemento e denegación de exencións e bonificacións, a realización das liquidacións conducentes á determinación das débedas tributarias, emisión dos documentos de cobro, resolución dos expedientes de devolución de ingresos indebidos, resolución dos recursos que se interpoñan contra ditos actos e actuacións para a asistencia e información o contribuínte referidas ás materias comprendidas neste apartado.2.—O ORAL agrupará nun único documento de cobro tódalas cotas deste imposto relativas a un mesmo suxeito pasivo cando se trate de bens rústico sitos no termo municipal.3.—O imposto xestionarase a partir da informacións contida no Padrón catastral e nos demais documentos expresivos das súas variacións elaborados ó efectos pola Dirección Xeral do Catastro, sen prexuízo da competencia do Concello para a calificacion de inmobles de uso residencial desocupados. Dito Padrón conterá a información relativa ós bens inmobles, separadamente para cada clase e será remitido ó Concello ante do 1 de marzo de cada ano.4.—Os datos contidos no Padrón catastral e nos demais documentos citados no apartado anterior deberan figurar nas listas cobratorias, documentos de ingreso e xustificantes de pagamento do imposto sobre Bens Inmoble.5.—As alteracións relativas os bens inmobles susceptibles de incripcion catastral que teñan transcendencia a efectos deste imposto determinaran a obriga dos suxeitos pasivos de formaliza-las declaracións conducentes á súa incripcion no Catastro Inmobiliario, conforme o establecido nas súas normas reguladoras. En todo o relativo a Infraccións tributarias e as súas calificacions, así como ás sancións que correspondan, estarase ó disposto na Ordenanza Fiscal Xeral, Lei 58/2003 de 17 de decembro, Xeral Tributaria, e restante normativa de aplicación.1.—No non previsto na presente Ordenanza serán de aplicación as disposicións contidas na Ordenanza Fiscal Xeral do Concello e restante lexislación tributaria aplicable.2.—A Presente modificación entrará en vigor o día seguinte da súa publicación no Boletín Oficial da Provincia de Pontevedra, permanecendo en vigor en tanto non se acorde a súa modificación.” Contra o citado acordo, que é definitivo na vía administrativa, poderase interpoñer recurso contencioso administrativo, ante a Sala do Contencioso Administrativo do Tribunal Superior de Xustiza de Galicia, dentro do prazo de dous meses contados dende o día seguinte ao da súa publicación no Boletín Oficial da Provincia de Pontevedra. Todo elo sen prexuízo de que poida exercitar calquera outro recurso ou acción que estimen pertinente. En Tui, o Alcalde, Carlos Vázquez Padín Documento asinado dixitalmente á marxe